Arme Oscar | MaanKind
17 Vrydag Okt 2014
Die afgelope tyd het ek nogal negatiewe kommentaar gekry omdat ek meegevoel en deernis het met Oscar Pistorius en veral met sy familie. Dis verskriklik, dis ontstellend, dit grusaam. Maar dit moes gebeur. Dit raak ons almal wat ooit van hom gehoor het. Dit bring emosies in onself op, en gee ons geleentheid om ons eie bagasie en lewenservaringe en lesse te toets aan die hand van die gebeure. Ons kan onsself meet aan ons eie maatstawwe en standaarde. Hierdie tragedie het perfek uitgespeel volgens universele plan, sodat miljoene mense wêreldwyd daardeur geraak kan word, op verskillende maniere. Dit het gebeur for the Highest Good of all.
Hoe op aarde kan so ‘n verskriklike gebeurtenis vir ons ‘goed’ wees, kan jy vra, maar die gebeurtenis (die doodmaak van ‘n mens) self is neutraal, dit is hoe dit my en jou raak wat saak maak. Daar word daagliks moorde gepleeg, oral in die wêreld. Daar is vandag ‘n mens doodgeskiet, maar min mense het daarvan gehoor, dit raak niemand emosioneel nie, behalwe sy binnekring. Soms hoor ons daarvan, meestal nie. Waarom raak die een persoon se dood ons dan meer as ‘n ander? My opinie is dat dit gebeur, juis omdat dit ons raak, dat ons onsself moet afvra waarom ons emosioneel reageer.
Ek glo aan Reïnkarnasie, ek glo dat ons meer as een lewe het. Ons begin hierdie lewe met ‘n plan in die hand, en die keuses van ons lewenspad lyk soos ‘n bal, met ‘n netwerk van drade. Die drade is ons lewenspad, met keuses en kruisings uitgestippel. Ek glo daar is vrye keuse, maar beperk tot dit wat op jou lewensplan aangedui is. Oral op daardie keuses, is daar verskillende geleenthede wat ingebou is, om ons die geleentheid te gee om dit wat ons beplan het vir hierdie lewe, te ervaar.
In ‘n vorige blog het ek geskryf: Selde kry jy iemand wat neutraal staan teenoor een van ons helde. Dis óf ‘n hengse verering, óf daar word snedig verwys na die persoon se swakhede. Daar is massas mense wat elke nuusbrokkie opslurp oor ‘n so ‘n persoon, plakboeke maak, elke boek en biografie koop oor die persoon. In die proses verhef ons hulle tot ikone en weier om enige menslike swakhede as deel van hulle menswees te aanvaar. Nie een van hierdie mense het hulself verheerlik nie, dit is ons. Koerante en tydskrifte moet verkoop, en daarom speel hulle in op hierdie menslike behoeftes en eienskappe van ons. Ons koop, slurp op, Tweet, en kliek op Share. So sneeubal dinge en word die idee van ‘n persoon dan groter as die persoon self. Ontmens ons hulle nie in die proses nie?
Nou hoe groter die held (en Oscar wás ‘n held, plaaslik en internasionaal), hoe harder val hy, lui die spreekwoord. Vir my voel dit dat hy eers hierdie held moes word, dat mense moes weet van hom, voordat hierdie tragedie wat onbeskryflike hartseer vir soveel mense veroorsaak het moes gebeur, juis dat dit soveel mense moet raak, wêreldwyd. ‘n Joernalis het mense in ‘n gehuggie in ‘n afgeleë deel avn Kanada raakgeloop wat weet hiervan.
Die sielsgroepe, primêre en sekondêre groepe, soos beskryf word in Michael Newton se Journey of Souls, bepaal wie nouer as ander geraak word deur die gebeure. Daardie groepe word ten nouste geraak met mekaar se lewenspaaie, en kontrakteer as’t ware vooraf oor wie watter rol gaan kom speel.
Ek glo in sekere vlakke van sielsontwikkeling. Hoe hoër jou siel ontwikkel is, hoe meer mense raak jy aan deur jou lewe. As ek aan al hierdie dinge ding, en terugkyk op Oscar se lewe, voel dit vir my of hy met ‘n baie spesiale plan gekom het. Sy grootwordjare was moeilik, sy verhoudings en vriendskappe ook. Ek glo dat tye van swaarkry en uiterste trauma wel beplan is en dat dit die dinge is wat jou siel laat groei. Miskien, net miskien, was die besluit wat Reeva se siel geneem het toe sy haar lewe hier beplan het, juis om hierdie rede.
Oscar loop sy pad dalk reguiter as ek en jy. Reeva het ook gekies om aan Oscar se hand te kom sterf. Dinge kon anders gewees het, maar hierdie keuse wat hulle gemaak is is deel van hulle kontrak, wat hulle met hulleself gesluit het. Hoe verskriklik moeilik is dit dalk nie vir Oscar om hierdie kontrak op ‘n suiwer aardse manier uit te voer nie? Arme Oscar. Op ‘n manier kan ek se dankie dat jy dit moes doen, om miljoene mense oor die wêreld emosioneel aan te raak, sodat hulle die geleentheid kry om na hulle eie lewenspaaie te kyk, en hulle eie geleenthede vir groei te ervaar.
Ons lewens en liggame hier op aarde, is nie ‘n stofdeeltjie van wie ons werklik is nie. There are more things in heaven and earth, Horatio, Than are dreamt of in your philosophy. – Hamlet
Reeva en Oscar, ek ag en eer julle. Beide families, ek ag en eer die waardige manier wat julle almal hierdie verskriklike hartseer hanteer.
― Rabindranath Tagore (1861-1941) , Selected Poems
13 thoughts on “Arme Oscar”
21 Oktober, 2014 om 3:18 nm
Dis soos jy sê Trisa, die media ruk alles uit verband uit. En ook is daar ‘n gesegde van die Hoogste bome kry die meeste wind. Ongelukkig of Oscar se aksies weens, woede, passie, ‘coldblood’ of uit selfbeskerming was. Daar is net twee mense wat die waarheid weet en een van hulle is oorlede.
Ek het net nou die dag vir my ma gesê dat ek wonder hoe mens kan rou as die moord van ‘n geliefde so elke dag in jou gesig gegooi word?
18 Oktober, 2014 om 6:08 nm
Hilda ek en nog baie ander kry ook negatiewe komentaar , maar ek gee nie om nie , ek voel net soos jy. Ek hoop en vertrou Oscar gaan daar uitkom ! Ek sal hom ondersteun maak nie saak wat die mense se nie.
18 Oktober, 2014 om 3:33 nm
Ek kry AL die betrokkenes REGTIG jammer. Ons sal nooit weet wat regtig gebeur het nie, maar dit is SO jammer dit het gebeur.
‘n Vrou wat altyd iets positiefs te sê het, hoor haar kind is vermoor. Almal wonder hoe sy dit gaan hanteer. Sy antwoord: “Ek is SO bly ek is nie die moordenaar se ma nie.”…
18 Oktober, 2014 om 3:44 nm
Presies, Toortsie, jy verstaan wat ek sê.
Carol Mostert said:
18 Oktober, 2014 om 10:26 vm
Maankind, jy spreek diep woorde en ware woorde.
18 Oktober, 2014 om 10:37 vm
Dankie, Carol. Al die regskenners in ons sitkamers maak my klaar.
18 Oktober, 2014 om 7:44 vm
Die algemene publiek is ongeletterd, oningelig en onkundig en lus vir bloed. Nou is elke Jan Rap en sy maat skielik regsgeleerd en / of n sielkundige. (ten spyte van die feit dat hulle nie kan spel nie.) Die feit dat hierdie saak op TV uitgesaai is het dit n sirkus gemaak.
Ek lees nou Barry Bateman et al se boek.
18 Oktober, 2014 om 9:41 vm
As mens die boeke lees kry jy heeltemal ander perspektief. Dan word almal mense met gevoelens.
18 Oktober, 2014 om 8:11 nm
Ek is besig met Ilse Salzwedel se boek. Ook baie objektief.
18 Oktober, 2014 om 8:55 nm
Ja sy het ook die boek oor Ingrid Jonker geskryf. Hierdie boek wat ek lees het ek oor die internet afgelaai. Man nie
18 Oktober, 2014 om 7:15 vm
Dankie , Lidia. Dis asof mense te bang is om neutraal te staan.
18 Oktober, 2014 om 6:58 vm
Dankie hiervoor, Maandkind. Jy verwoord my gevoelens so perfek, beter as wat ek dit self ou kon doen.Ek het ‘n weemoedigheid in my oor die besigheid en kry hom ook bitter jammer. Dit is eintlik teen my grein in, ek is eintlik altyd aan die kant van die underdog, maar hier is my kop geswaai. Dalk ook ‘n keuse wat ek gemaak het, toe ek jare gelede, toe ons nog net in die Huisgenoot van die moedige seuntjie wat hom deur niks laat onderkry, gelees het.
18 Oktober, 2014 om 7:17 vm
Ek weet uit ervaring hoe maklik lieflike kinders se pa, lieflike mense se broer, seun, skoonseun erger as dit gedoen het, vooraf beplan, met intensie. En hyself was n lieflike mens, soms lekker bedonnerd wat woedebuie gekry het, maar n goeie, gawe mens.